ming030890/wiki-yue-high-quality huggingface dataset:
文瀾書院

文瀾書院（粵拼：man4 laan4 syu1 jyun2），係一間舊時喺廣州西關嘅書院，喺而家廣州市荔灣區下九路廣州酒家隔離嘅文瀾巷度，原係嘉慶年間富商鄉紳成立嘅清濠公所，旨在清理下西關各濠涌，亦係士紳階層議事、文會友之所，文昌廟係渠嘅附屬建築。1911年，省城各界率先喺文瀾書院宣布廣東獨立。1928年畀改造成中山戲院，共和國後變成南方玉雕廠，玉雕廠宜家剩低文瀾巷一間舖面。

背景
清末嗰陣下西關河涌好多，逢雨必氾濫、淤塞，啲街坊就推舉廣州十三行洋商潘（能敬堂）、盧（廣利）、伍（怡和）、葉（大觀）四大富家攬頭夾份去清理濠涌。跟著，士紳何太清（進士）、鍾啟韶、潘如彥、龔在德、顏平章、桂清槐同埋一啲商行巨賈，群埋四大富豪，發起成立咗清濠公所。清嘉慶十五年（1810年）更由何太清等報請廣東布政使司、布政使曾燠核准，以下九甫繡衣坊（今日下九路肉菜市場、婦女兒童百貨公司以至原南方玉雕廠一帶）大屋十二間改建成公所屋宇。呢個係文瀾書院嘅前身。
大屋原先係義豐洋行商人蔡昭復嘅物業。乾隆五十年（1785年），蔡因還唔到外商啲債，官府就查封大屋抵債，各洋行商人就買低渠成為咗共有物業。
清濠公所創立同年，諸巨頭再次擴建公所，改名文瀾書院，由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅又喺後邊起咗間文昌廟，定落「以文會友」嘅宗旨，廣聚粵中仕子。

活動
書院開初係由經銷洋貨大戶盧、潘、伍、葉四家按年輪值打理，後因「文風日盛」，改每年公推紳士十二人管理。所謂「文風」其實係設文會徵文，設獎金獎取錄啲書友咁。成為文瀾書院會員重有條限定：寓居西關嘅人係要稅業三十年後進庠入式，先至畀入院。不過嗰陣外洋歸來粵僑同廣州啲洋商唔少住喺西關，因此文瀾書院變埋紳商聚集嘅地方。嗰陣就好似粵省商會會長許芝軒，同時亦係文瀾書院大紳，重有易蘭生、張弼士、盧乃潼呢啲商賈，都成日出入書院，參與地方事務。
由於聚集唔少名流，「粵省科場士子，皆以入院為榮」，而「科場得意者多出身院中」。文瀾書院設立最初嘅50年間，西關一帶就有成幾十家中咗翰林進士，傳出下西關係風水寶地嘅佳話。而唔少港澳、海外歸僑同天津、漢口、上海啲粵幫商賈，喺下西關呢頭買落或自建物業，「以效孟母擇鄰之雅」。
文瀾書院雖有書院之名，實際上唔係升學應試嘅地頭，而係一個文會，類似城市文士沙龍咁，嗰陣得啲有生員以上功名嘅廣州士紳先至入到書院度活動。啲書友講天又講地，文瀾書院慢慢，就演變成廣州士紳介入本地管治嘅議事堂。隨著晚清紳權擴展，文瀾書院亦日益喺地方管治事務度加深咗影響。

地方運動
維基文庫入邊相關嘅原始文獻：
粵省士紳們喺前期觀望時議決嘅保全廣東大局議案喺革命形勢轉變後議決嘅廣東獨立等十條議案
1906年（光緒三十二年）9月清政府發出咗「預備仿行憲政」上諭，廣州啲中意搞憲政嘅新派士紳，同廣東省法政學堂啲教習，就一齊發起喺1907年（光緒三十三年）11月6號，正式喺文瀾書院成立廣東地方自治研究社，社長係舉人梁慶桂。初有社員172人，其中有士紳約佔90%。
1911年黃花崗起義以後，兩廣總督張鳴岐，水師提督李准等為首嘅清朝軍政當局，加強鎮壓同防範革命活動。10月25號，廣州城內紳商各團體喺文瀾書院集會，江孔殷主持咗呢次集會，討論「廣東提倡獨立，不如利用官府改良獨立」意見，通過成立改良政治總機關等決議。
後尾民軍陸續由各地抵達廣州，水師提督李准、兩廣總督張鳴岐轉軚支持革命黨人，同意獨立。11月8號，以商界團體為主嘅各界代表，喺省諮議局討論獨立問題，決定咗搵張鳴岐、龍濟光去做正、副都督，喺十一月九日宣佈獨立。後尾張鳴岐走咗佬，龍濟光亦褪軚，各界代表唯有重新開會，搵胡漢民做都督，陳炯明做副都督，直到十一月中，先至成立廣東軍政府。

解散
文瀾書院多年發展，積累唔少勢力同資產，持有過號稱廣州「酒家之冠」嘅文園酒家。1918年前後，羅崧藩入主文瀾書院，喺長達10幾年任內大肆貪污書院資產收入，1929年市工務局長程天固為推進西關清濠修路，就諗到搵大鱷羅崧藩來開刀，派出咗稽查員喺書院會友公宴帶走羅同渠嘅財務。事件驚動唔少要人，軍部同警隊偵緝隊等都想刮返羅，時粵軍要人梁鴻楷都有出面，但冇結果。程天固邀請財政局會同工務局，聯審逼使羅交出產據清算各項帳目，文瀾書院啲產業畀公開拍賣，所得資金一半畀工務局用去清河渠，一半去咗搞西關市立第二中學校。

遺物
2007年陣嘅石碑。
光緒八年（1882年）文瀾書院清濠公所自立記述組織活動嘅石碑，原先安置喺恩寧路逢慶首約度。共和國後畀定為廣州市文物保護單位。石碑而家放咗喺永慶坊嘅荔枝灣遊船碼頭旁邊。
文物

文物（粵拼：man4 mat6），又叫古物（gu2 mat6）、古董（gu2 dung2），係指有好耐歷史而有價值嘅嘢，價值通常源自佢嘅罕見程度（歷史價值）同埋美觀程度（藝術價值）。
有啲文物會由私人收藏，亦有好多喺政府同埋博物館度。
文物保育專員辦事處

文物保育專員辦事處，係香港政府部門，屬發展局工務科旗下，負責處理有關香港文物保育嘅嘢。
文物修復資源中心

文物修復資源中心（Conservation Resource Centre）係香港一博物館，喺尖沙嘴東部漆咸道南一百號，香港歷史博物館二樓二零二室，行政上歸油尖旺區，歸康樂及文化事務署管。佢實情為博物館圖書館，收藏修復專科參考工具，好似書、文獻、期刊、視聽資料咁，用就要預約。
文獻

從學術嘅角度嚟睇，文獻（粵拼：man4 hin3）係舊時官方或者民間收藏嘅、攞嚟記錄群體或者個人喺政治、經濟、軍事、文化、科學同宗教等方面活動嘅文字。
文物修復組資源中心

文物修復組資源中心，係香港政府文物修復組下一個資料館。收藏文物修復資料，畀市民學且研究，英文叫Central Conservation Section Resource Centre。
現時設喺尖沙嘴東香港歷史博物館二樓，二零二室。
二〇一八年預算案，打算搬去天水圍第一百零九區，望可以二〇二二年話計好。
文物修復辦事處

文物修復辦事處設有13個專門修復實驗室，負責設計、推行同評估各項修復項目。此外，修復辦事處亦需要根據部門嘅藏品同外借展品嘅保存事宜提供意見同技術支援。由文物修復辦事處負責照料嘅文物類別好廣泛，包括書畫、紙本文物、紡織物、金屬品、陶瓷器、民間用品、木器以至其他出土文物。現時修復主任亦要為各博物館籌辦嘅專題展覽提供技術支援、保存總數大概二十萬嘅博物館藏品，同埋協助古物古蹟辦事處保存大概有八十萬件嘅出土文物。而文物修復辦事處嘅職責係盡力保存香港嘅文化財產，令到佢哋呈現最真實嘅面貌，畀後世得以研習同欣賞。
文獻保養

文獻嘅保養（preservation）係圖書館學上嘅一樣重要工作，指嘗試做各種嘅嘢嚟令啲文件冇咁易爛。
文獻嘅保養可以涉及好複雜嘅功夫，會用到化學上嘅知識，例如係「邊隻邊隻材料喺咩環境下容易同空氣入面嘅嘢有化學反應」等嘅知識可以幫手知道一本書要擺乜嘢地方先會襟擺啲。
李豫

唐代宗李豫（726年—779年）係唐朝第十一位皇帝，原本做廣平王，後來改做楚王、成王。
李豫喺安史之亂嗰陣打過仗，曾以兵馬元帥名義收復咗洛陽同京城長安。758年4月被立為皇太子。762年唐肅宗過世，李豫即位登基。
763年安史之亂平定，大唐開始衰落。呢個時候唐代宗成日都要應付安史之亂嘅後遺症，東面有藩鎮割據，北方有回鶻不斷勒索，西面就有吐蕃侵擾。吐蕃甚至喺763年佔領首都長安十五日。
779年去世，傳位唐德宗李适。
李貞駒

李貞駒（Christine Ching Kui Lee），英國華人律師，中共統戰部間諜，喺英國為中國政府進行滲透工作。2022年1月，英國軍情五處向英國國會議員發出警告，叫佢哋唔好同李貞駒來往。

中共協調下推動英國華人參政
李貞駒係英國華人參政計畫創辦人，曾經同同屬親中派嘅自由黨梁日昌一齊創立香港英籍華人網絡並擔任主席，曾經喺2019年獲得英國「社群之光」（Points Of Light）獎章駕馭，當時嘅首相文翠珊亦曾經讚揚佢促進中英社群嘅互動。

英國軍情五處警告英國議員事件
2022年1月，英國軍情五處向英國議會發出警告，警惕國會議會唔好同李貞駒來往。李貞駒一直喺英國政壇，以英國華人參政嘅名義，同唔少國會議員廣泛接觸，但英國軍情五處就揭發咗佢嘅行動其實係喺中共統戰部嘅秘密部署下進行。
之前，英國工黨議員簡德禮（Barry Gardiner）曾經收到李貞駒幾十萬英鎊嘅捐款。簡德禮亦一度請過李貞駒個仔做助理，但佢之後請辭。另外，英國自由民主黨黨魁戴宏亦被揭發有收李貞駒嘅捐款。
有英國議員要求驅逐李貞駒出境，但英國內政大臣彭黛玲就話，佢嘅活動未去到犯罪門檻，當局正研究採取措施，加強立法，提出依家唔能夠進行嘅檢控工作。
李貞賢

李貞賢，係大韓民國嘅一個女藝人同埋歌手。
李豪

李豪（英文：Leo, Lee Ho，1989年4月18號—）係香港男歌手同演員，2022年6月份離開無綫電視。
李貞儀

李貞儀，香港親中派工聯會政治人。

政治立場
佢嘅政治立場係親中派，曾經喺2022年中公開表示多謝同讚揚習近平嘅講話。佢亦支持排除非建制派嘅所謂『愛國者治港』主張。

選舉經歷
喺政府大幅度削減直選議席同排除民主派參選嘅2023年香港區議會選舉，李貞儀曾經以工聯會名義參選地區委員會界別（沙田），攞到175票，成功當選。
李賞

李賞（英文：Faith Lee，2002年—），係香港女演員，亦係香港經理人李進同創作人李敏嘅大女，演出作品包括《逆流大叔》、《掃毒2天地對決》、《感動她77次》、《競雄女俠·秋瑾》，同埋喺2021年頭首播嘅ViuTV電視劇《太平紋身店》。
除咗做戲，李賞中學嗰陣讀過電影科，所以鍾意電影創作。
日高奈留美

日高奈留美 ，係日本嘅一個配音員。

配音作品一覽
呢個表唔完整，歡迎加料。
日高卯三郎

日高卯三郎係大日本帝國足球員，司職後衞，日本足球代表隊前成員。

日本足球代表隊
日高卯三郎喺1923年爲日本隊出場2次。佢代表日本參加過1923年遠東運動會。
日高慶太

日高慶太（1990年2月19號—）係日本足球員，司職中場，效力秋田藍閃電。
日高智樹

日高智樹（1980年4月6號—）係日本足球員，司職中場，效力過北九州向日葵。
日高範子

日高範子（日文：日髙 のり子Hidaka Noriko，1962年5月31號—）係日本女配音員、演員、廣播主持人、旁白，之前曾經係偶像歌手，結婚前叫伊東範子（日文：いとう のりこItō Noriko），響東京都千代田區九段出世。代表作有接觸嘅女主角淺倉南、龍貓嘅草壁皋月、亂馬½嘅天道茜、飛越巔峰嘅高屋法子、犬夜叉嘅桔梗同埋名偵探柯南嘅世良真純。
日高憲敬

日高憲敬（1947年5月29號—）係日本足球員，司職前鋒，曾經喺1972～1973年間爲日本足球代表隊出場4次。
日高拓磨

日高拓磨（1983年4月8號—）係日本足球員，司職後衞，效力過鳥棲砂岩，札幌岡薩多，及富山勝利。
斯拉夫人

斯拉夫人係歐洲最大嘅族群，主要分佈喺東歐同中歐，可以細分做東斯拉夫人、南斯拉夫人同西斯拉夫人三大類。
呢篇斯拉夫人係關於族群嘅楔位文章，仲未完成嘅。麻煩你幫手補充佢嘅內容。
斯拉夫女人嘅告別

斯拉夫女人嘅告別，係一首俄羅斯帝國嘅軍歌，係第一次世界大戰嘅時候沙俄士兵唱嘅歌曲。之後蘇聯紅軍亦都唱過。
斯摩棱斯克

斯摩棱斯克（俄文：Смоленск），係俄羅斯斯摩棱斯克州首府，人口33萬。
斯摩棱斯克州

斯摩棱斯克州係俄羅斯西部嘅一個州，屬中央聯邦管區，首府斯摩棱斯克。
斯拉克省

斯拉克省係亞美尼亞嘅其中一個省，面積2,681.0 平方公里。
斯捷潘納克特

斯捷潘納克特係無認受國阿爾察赫嘅首都，人口六萬。
東川昌典

東川昌典（1964年9月30號—）係日本足球員，司職後衞，效力過磐田山葉，及本田技研。
東岸路

東岸路（East Coast Road）係香港一條路，喺新界大嶼山赤鱲角，沿赤鱲角東岸而起，連接觀景路（近香港國際機場古窯公園）同埋航天城交匯處，全長2.2公里。東岸路中段連接赤鱲角路，通去港珠澳大橋香港口岸。
東川區

東川區係中國雲南昆明一個市轄區，總面積1859平方公里，人口27萬。
東山飄雨西關晴

《東山飄雨西關晴》（When Easterly Showers Fall On The Sunny West）係香港無綫電視喺2008年10月27號到12月5號播嘅粵語電視劇，亦係四十一年台慶劇，講民初喺廣州東山同埋西關嘅愛情故仔。監製喺關永忠。
東山電車總站

東山電車總站（英文：Dongshan Tram Terminus）係中國廣東廣州一巴士總站，1961年9月29號開通無軌電車2號綫（而家嘅102路巴士）時開始營運，位置喺越秀區農林下路近中山二、一路同東華北路嘅交界。
而家有2條電車用呢個站做總站。
李正信

李正信，係大韓民國嘅一個男藝人同埋歌手。
李正姬

李正姬（韓文：이정희，1969年12月22號—）係大韓民國政治人兼律師，女性運動家。渠係18、19任南韓國會議員同埋2008年民主勞動黨副黨首，2009年民主勞動黨黨首，2012年統合進步黨黨首。曾經係2012年大韓民國總統選舉候選人，最後喺大選投票前三日宣布退選。
李正吉

李正吉，係大韓民國嘅一個男藝人同埋演員。
李殿朗

李殿朗，前香港演員，曾經喺1986年憑電影《火龍》入面嘅飾演婉容一角入圍香港電影金像獎最佳女配角。
李權哲

李權哲（英文：Ely Li，2001年1月22號—），係中國大陸男歌手，遼寧瀋陽出世，2018年加入中國大陸男子音樂組合NEXT（中文：NEXT）而出道。佢2024年喺選秀節目《亞洲超星團》攞第9名，加入男子組合LOONG 9，外號霸王龍。
李武龍

李武龍（1976年4月16號—），台南人，中國國民黨籍，前台南縣議員、現任南縣區漁會理事長。阿爸係前立委、南縣縣議會議長李和順。
2019年6月26號，中國國民黨中常會通過第10屆立法委員選舉第七梯次12個選區提名案，包括台南市第2選區徵召李武龍，挑戰補選上嘅現任民進黨立委郭國文。
張碧晨

張碧晨（粵拼：zoeng1 bik1 san4；簡化字：张碧晨；英文：Diamond Zhang；韓文漢字音：장벽신 Jang Byeok Sin；喺韓國嘅藝名：장비천 Jang Bi Cheon；1989年9月10號—），中國女歌手，《中國好聲音》第三季總冠軍。曾喺韓國以女子組合Sunny Days（韓文：써니데이즈）成員身份正式出道，仲奪得「K-POP世界慶典」最優秀獎，所以備受關註，已喺2014年3月退出Sunny Days（韓文：써니데이즈），結束咗練習生生涯。
2014年7月，張碧晨從韓國返嚟，參加《中國好聲音》第三季獲得4位導師轉身，揀咗那英導師戰隊；最終成為2014年《中國好聲音》年度總冠軍同三季以嚟首位女冠軍。2015年7月成立個人工作室。2016年9月10號生日會當天宣布2016年12月10號喺北京舉行首個個人演唱會。2017年2月，加盟湖南衛視《歌手2017》、為第三位挑戰歌手，喺第四輪補位賽憑住《時間有淚》一曲以第八名挑戰失敗，但由於譚晶退賽，節目組將張碧晨改為補位歌手，並更改賽制為排位賽，喺第四輪遭到淘汰，之後喺突圍賽演唱《你給我聽好》以第五名突圍成功，喺4月15號決賽攞第六名。

主要經歷
1989年喺出世中國天津市南區 。
2013年進入韓國Haeun Entertainment公司，成為練習生。
2013年喺韓國出道，並加入韓國女團Sunny Days（韓文：써니데이즈）。
2013年回國參加由駐華韓國文化院、韓國旅遊發展局、PPTV網絡電視一齊搞嘅「K-POP世界慶典2012」大賽仲攞到中國賽區冠軍，代表中國前往韓國參加比賽並獲得「最優秀獎」。
2014年退出Sunny Days（韓文：써니데이즈）。
2014年參加浙江衛視《中國好聲音》，喺那英組4進1中擊敗熱門選手陳冰攞到那英組冠軍、並進入全國4強巔峰對決，仲喺最終戰（冠軍之夜）接連擊敗秦宇子、余楓、帕爾哈提奪得年度總冠軍。
2014年推出首支個人單曲《一吻之間》並為電視劇《青年醫生》插曲。
2015年為電視劇《花千骨》演唱插曲《年輪》。
2015年出道後首次參與綜藝節目並成為固定嘉賓《唱遊天下》。
2016年獲邀參加《蒙面唱將猜猜猜》以「進擊的女帝」名字參賽並獲讚賞。
2016年舉行首個個人演唱會《張碧晨自飾北京演唱會》同推出首張個人專輯《開往早晨的午夜》。
2017年參加湖南衛視《歌手2017》，最後攞到第六名。

組合時期
參見：Sunny Days（韓文：써니데이즈#음반 목록）
喺張碧晨跟Sunny Days演出時，同佢嘅團友創造同演出咗大量曲目。
張碧晨跟隨Sunny Days時發行的單曲
獲取（韓語：가져가）（2012）
韓國榮耀（英語：Glory Korea）（2012）
不要摸我（英語：Don't Touch Me）（2013）
絕對不是瘋了（韓語：미친게 틀림없어）（2013）
和同一個女人見面（韓語：너랑 똑같은 여자 만나봐）（2013）
世界的一半是男人的（韓語：세상의 반은 남자야）（2014）

中國好聲音
2014年7月25號，張碧晨首次喺《中國好聲音》第三季導師盲選，唱《她說》有4位導師轉身，最後加入那英。同年8月29號進入中國好聲音第7期那英戰隊16進8強入面，同魏雪漫喺導師考核擂台賽入面唱《一路上有你》，最終那英揀咗佢做8強。第7期後半段8進4，抽籤後同張江共同爭奪那英戰隊4強，最後以一曲《那個男人》贏咗4強席位。同年9月26號喺那英戰隊終極考核中，抽籤後先同李嘉格同台競歌爭2強，唱《愛你的宿命》淘汰李嘉格，最後二進一以一曲《後會無期》淘汰熱門選手陳冰攞到那英組冠軍、進入全國4強。

《歌手2017》
2017年2月，加盟湖南衛視《歌手2017》、為第三位挑戰歌手，喺第四輪補位賽憑住《時間有淚》以第八名挑戰失敗，但由於譚晶退賽，節目組將張碧晨改為補位歌手，並更改賽制為排位賽，跟住喺第四輪遭到淘汰，之後喺突圍賽演唱《你給我聽好》以第五名突圍成功，喺4月15號決賽攞第六名。
張碩輔

張碩輔（1965年8月—）係中華人民共和國男政治人。佢係湖南望城人，漢族。1988年6月參加工作，1984年6月入中國共產黨。武漢水利電力學院（今武漢大學）河流力學及治河工程系河流力學及治河工程專業本科、碩士畢業，湖南大學環境科學與工程學院環境科學與工程專業在職工學博士學位。
2015年4月，任中共雲南省委常委、紀委書記。2017年1月，任中共北京市委常委、紀委書記，亦係北京市監察委員會主任。2018年7月20號，調任中共廣東省委常委、廣州市委書記。
張真詠

張真詠，係大韓民國嘅一個女藝人同埋歌手。
張祐榮

張祐榮（1989年4月30號—）係大韓民國嘅一個男藝人同埋歌手。
張祚

涼威帝張祚（？—355年），字太伯，安定人，前涼文王張駿嘅亞仔。係五胡十六國時代前涼嘅皇帝，353年到355年在位。
張盛聞

張盛聞（1973年12月25號—）係馬來西亞政治人、馬來西亞華人公會黨員。現任馬華總秘書，曾任教育部第二副部長、馬華青年團總團長。
張硯秋

張硯秋（英文：Ruby Cheung Yin Chau，1999年10月30號—），綽號「BlackRuby 」，係香港網絡紅人，曾經憑住「本土MK妹」造型而出名，吸引唔少網民訂閱佢個Instagram。台灣媒體叫佢做「港版長澤茉里奈」。

涉事
2021年3月，香港衞生署發現張硯秋嘅Instagram網舖有得賣嘅減肥藥「金仔減肥藥」，含有《藥劑業及毒藥條例》下嘅第1部毒藥「西布曲明」。
2022年5月，報指張本人IG戶口遭短暫封鎖而因由未公開，且當中21萬follower記錄已消失。後張開新帳號又發展Twitter。連登討論區曾流出一批張姓相集。
林家謙

林家謙（粵拼：lam4 gaa1 him1；英文：Terence Lam Ka Him；1991年9月3號—）係香港男唱作人，2014年主力作歌，2019年出道。代表作品包括JW王灝兒《矛盾一生》、容祖兒《心之科學》、林宥嘉《壞與更壞》、個人單曲《下一位前度》、《一人之境》等等。喺2020年度叱咤樂壇流行榜頒獎典禮到攞到男歌手銅獎同作曲人大獎，跟住就人氣急升。
林寶

林寶 (大唐)，唐憲宗時期太常博士，著有《元和姓纂》。
林寶 (歌手)，活躍喺台灣、上海嘅一位女歌手。
林寶 (填詞人)，香港填詞人。
林寶 (尼泊爾裔)（Limbu Dilbahadur），2009年3月17號喺香港何文田馬頭圍配水庫畀香港警察許嘉麒開鎗打死，2010年5月畀死因庭裁定係死於合法被殺。
林寶 (藝人第二代)，香港藝人康子妮（Lily）同林曉峰（Lo）嘅大仔，有細佬林熙。
林家禮

林家禮，香港親中派人士。香港航天科技集團常務副主席、之前喺香港同亞太區嘅金融、專業服務同創科行業擔任過要職。林一直推動數字化轉型、創新創業、可持續發展、綠色化轉型等工作。

學歷及專業資格
加拿大渥太華大學之科學及數學學士
系統科學碩士及工商管理碩士學位
加拿大加爾頓大學之公共行政研究院文憑
英國曼徹斯特城市大學英國及香港法律深造文憑以及法律榮譽學士學位
英國胡佛漢頓大學之法律碩士學位
香港城市大學法學專業證書
香港中文大學專業進修學院專業會計證書
香港大學公共行政碩士及哲學博士學位
佢亦係香港高等法院律師，仲係多個專業團體嘅成員或資深會員，例如澳洲會計師公會、香港仲裁司學會等。

部分公職
中國和平統一促進會香港總會常務理事
兩岸和平發展聯合總會第4/5屆榮譽顧問
香港中華總商會粵港澳大灣區委員會委員
香港特區政府特首政策組專家
前數碼港主席
香港法學交流基金會顧問
另外，佢曾經係香港特區政府創新、科技及再工業化委員會委員，仲有其他政府委員會嘅非官方成員，亦都係中央政策組非全職顧問。
林容平

林容平（1989年7月16號—）係日本足球員，司職前鋒，效力大分三神。
林家立

林家立，香港親中派政治人，香港再出發大聯盟發起人之一。
林家棟

林家棟（Gordon Lam，1967年9月21號—）係香港男演員，憑電影《樹大招風》攞到香港電影金像獎「最佳男主角」獎。佢喺英屬香港出世，祖籍廣東台山。

演出
呢個表唔完整，歡迎加料。
新山一國際機場

新山一國際機場（粵拼：san1 saan1 jat1 gwok3 zai3 gei1 coeng4；越南文：Sân bay quốc tế Tân Sơn Nhất／𡑝飛國際新山一）係越南南面嘅一個機場，亦係越南最大嘅機場，喺胡志明市西北七公里。起咗兩條跑道，各長3,800米，機場客流量達到1,100萬。預計冇耐客流量將會高達1,300幾萬。
佢響1930年建成，之後服務咗越戰十幾年，而家機場跑道側邊有座舊飛機展覽館，擺咗十幾架越戰時嘅美式戰機。
今日越南國家航空公司以呢度為主場，廣通五洲四海。隆城國際機場起好之後，新山一國際機場會喺2010年改為國內機場。
新山志保

新山志保 ，係日本嘅一個女藝人同埋配音員。
新峰花園

新峰花園（英文：Classical Gardens）係香港私人樓，喺新界大埔馬窩路，有27棟樓，總共有1430個單位，1997年入伙，發展商係信和置業。
新山縣

柔佛州嘅地圖。新山縣就係喺柔佛州嘅南部，用橙色聚焦佢位處。
新山縣（馬來語：Daerah Johor Bahru）係馬來西亞柔佛州八個州縣之一，位於馬來半島南部。新山縣向北隔住居鑾縣，東隔住哥打丁宜縣，西隔住笨珍縣，南隔住新加坡。佢嘅總部係新山。照2006年嘅估計黎睇，新山縣嘅總人口係173萬，佢有兩個通道同新加坡連接：一就係位處坡低嘅新柔長堤，二就係位處振林山（Gelang Patah）嘅馬來西亞第二通道同新加坡嘅大士産業地區連埋一齊。
新山縣有四個理事會：新山市係由城市理事會（Majlis Bandaraya Johor Bahru）管理，其近城市周圍嘅地方畀新山市政理事會（Majlis Perbandaran Johor Bahru Tengah）管理。喺新山縣嘅東部就係巴沙古當海港，佢就被巴沙古當行政區（Pihak Berkuasa Tempatan Pasir Gudang）管理。喺新山縣嘅北部，古來就係呢道嘅主要小鎮，就被古來市政理事會（Majlis Daerah Kulai）管理。
新山縣有好多個主要嘅小鎮，佢哋被分成三個唔同理事會嘅區域：被新山市政理事會嘅區域有士古來（Skudai），蒲來（Pulai），振林山（Gelang Patah），馬西（Masai）同埋烏魯哋南（Ulu Tiram）；畀古來市政理事會嘅區域有古來（Kulai），士乃（Senai）同埋士年納（Sedenak）。巴沙古當（Pasir Gudang）同埋丹絨浪塞海港（Pelabuhan Tanjung Langsat）地係畀巴沙古當行政區（Pihak Berkuasa Tempatan Pasir Gudang）管理。
新川織部

新川織部（1988年7月16號—）係日本足球員，司職前鋒，效力過名古屋鯨魚，及FC琉球。
新州

新州，舊日中國一州，約今日廣東新興縣周圍一帶。
南北朝時，梁國立新州，治所在新興縣。隋時大業初年廢。唐武德四年，即六二一年，又復置。轄境相當今廣東省新興縣地。大宋時，屬廣南東路。大元至元十六年，即一二七九年，升為新州路，十九年回復為州。屬江西等處行中書省廣東道宣慰司。大明洪武二年（1369年），省入肇慶府。
新島機場

新島機場（粵音：san1 dou2 gei1 coeng4）係喺日本伊豆群島嘅一個機場，喺1964年嗰陣起好兼且開放畀人用嚟搭飛機。
李紫彤

李紫彤（英語：Lee Tzu Tung）係台灣嘅藝術家、導演，關注性別、政治、原住民、白色恐怖、以及國族認同等議題。佢嘅創作以多媒體為主，結合網路、裝置、影像，亦都有多項參與式創作嘅藝術作品。

早期創作
大學時期，李紫彤與朋友共同合作拍攝咗《擁抱》，該作品獲得2010年台大電影節徵影首獎。拍攝場景之一取自暱稱洞洞館嘅台大建築，佢哋配合當年嘅建築物拆除計畫，拍下呢部藝術電影。

2013年-2019年
2018年，由文化部贊助，與駐紐約臺北文化中心與紐約藝術機構Residency Unlimited（RU）合作辦理嘅「2018紐約Residency Unlimited創作發表計畫」中，李紫彤與劉仁凱獲選成為駐村藝術家。佢哋前往紐約進行為期四個月嘅藝術創作，並於2018年9月以《形式的不可能性》（The Impossibility of Form）為題，展示咗佢哋喺呢個期間嘅創作成果。 其中，成果展示作品《#迎靈者》（#GhostKeepers），係一項參與式藝術（英文：Participatory art）作品，該作品喺世界各地尋找70年間，於唔同國家因戰爭、白色恐怖等事件過世嘅受害者或加害者，同呢啲鬼魂對話，並開立呢啲鬼魂嘅社群媒體帳號，呈現呢啲鬼魂死後如何面對佢哋所屬嘅國家，同時亦都讓一般大眾能夠同呢啲鬼魂進行互動。
《時差書寫》（Writing the Time Lag）係一部實驗民族誌長片，始於2014年拍攝，並於2019年喺台北當代藝術館、2020年喺葡萄牙里斯本大學人類學與藝術線上展（ANTART）中展出，主題聚焦於國族認同。喺呢段時期，李紫彤深入探訪各政治團體，如台灣人公共事務會、時代力量、民主進步黨等，並積極參與組織嘅活動，以親身經歷觀察政治活動。同時，佢亦到太巴塱、港口等部落拍攝紀錄片。除咗探討政治同原住民議題外，呢部影片仲進行咗多項藝術實驗，包括打破電影圈嘅性別問題，因此《時差書寫》嘅劇組成員全由女性組成；以及運用讓受訪者亦成為拍攝者嘅參與式影片（英文：Participatory video）手法。
2019年，李紫彤創作咗交易藝術作品《帕斯堤貨幣》，旨喺反思愛滋污名化嘅問題。呢件作品結合咗「貨幣」同「疾病」呢兩者都可以被流通、量化同管控嘅特質，帕斯堤貨幣嘅交易方式隱喻愛滋病毒嘅傳播方式，讓民眾以藝術體驗愛滋感染者嘅心路歷程。呢項藝術作品以帕斯堤貨幣進行交易嘅藝術拍賣會為形式，創造出社群金流，並喺扣除藝術家嘅收入後，將全部收益捐贈俾與愛滋相關嘅非政府組織，包括愛滋感染者權益促進會、感染誌、同臺灣同志諮詢熱線協會等組織。

2019年至今
2020年12月，李紫彤與香港藝術家孫詠怡（Winnie Soon）發起咗一個名為《岔經濟()》（Forkonomy()）嘅計畫。初版《岔經濟()》係一場喺台灣C-LAB舉辦嘅合約議會，議會聚集咗政策制定者、學者、海洋生態保護者、文化工作者、藝術家同社會運動行動者。參與者喺呢個另類議會中共同思考一個問題：「我哋點樣購買、擁有同鑄造一毫升嘅南海？」參與者共同制定咗一份南海所有權合約。會議決議以「合作社」（co-operative）形式共有、共管一毫升南海，並設定海水價格為每毫升1.61新台幣。作為協會嘅一部分，每位參與者同意共同承擔南海嘅生態同經濟責任。計畫亦採用開源嘅自由軟體同去中心化協定。
2023年，李紫彤獲選參與文化部駐英國代表處文化組與黛芬娜基金會（Delfina Foundation）合作嘅藝術家駐村計畫，並前往倫敦展開為期12個星期嘅駐村計畫。喺駐村期間，佢以英國喺二次世界大戰期間發展嘅桌遊為基礎，設計咗一套劇本，讓參與者以輕鬆、具創造性嘅方式，思考台灣可能發生戰爭的嚴肅政治問題。 同時，李紫彤與《美學程式設計》（Aesthetic Programming）嘅作者孫詠怡（Winnie Soon）同傑夫・考克斯（Geoff Cox）共同組織咗《美感程式設計－分岔工作坊》。 喺呢個工作坊中，佢哋引導參與者運用開源社群「分岔（forking）」嘅概念理論，將程式語言以多元分岔嘅方式翻譯為中文、身體語言或視覺資訊。透過參與者嘅討論、翻譯、編輯同其他創意手段，共同「分支」《美學程式設計》所涵蓋嘅程式概念，揭示版本、分岔同翻譯喺全球華語語境中嘅政治性。
李維嘉

李維嘉（粵拼：lei5 wai4 gaa1；簡化字：李维嘉；英文：Vega Li；1976年11月4號—）係中國大陸節目主持人，湖南長沙人，有一個細佬。畢業喺浙江廣播電視高等專科學校（依家嘅浙江傳媒學院）播音主持藝術學院。1998年，高考時係以湖南專業成績第1考入浙江廣播電視高等專科學校，同年主持《七星大擂台》（第3任）同《時尚傳播》。而家做緊湖南衛視人氣節目——《快樂大本營》嘅主持，重同何炅、謝娜、吳昕、杜海濤一齊，喺2006年組成「快樂家族」，重同何炅、龍丹妮成為好友兼校友。
由於佢嘅鼻樣似鷹嘅鉤，所以成為形象招牌而成日俾人搞亂做混血兒。另外，佢同吳昕個樣差唔多而有「雕」兄妹嘅稱呼。

生平
1976年11月4號：李維嘉喺湖南長沙嘅普通家庭出世。
1998年：高考時以湖南專業成績第一，考入浙江廣播電視高等專科學校。同年做過《七星大擂臺》（第3任）同《時尚傳播》嘅主持。
1999年：喺何炅嘅推薦下嚟到《快樂大本營》擔任外景主持人。
2001年：出版個人著作——《快樂先鋒》。
2005年9月4號：經過觀眾投票，何炅憑借70幾萬張觀眾投票，攞咗唯一嘅上崗證而繼續留喺《快樂大本營》嘅舞臺，但佢同謝娜一齊離開。
2006年2月28號：佢同謝娜重返《快樂大本營》主持後，同何炅、杜海濤、吳昕一齊組成「快樂家族」。
2010年：同快樂家族發行咗份專輯——《快樂你懂的》，個人單曲係《以愛之名》。
2013年：同快樂家族、杜汶澤一齊拍《快樂到家》呢部戲。
2014年：喺《201413》呢部戲以「男一號」角色出鏡。同年亦出咗份個人著作——《快樂一嘉》。

獎項
2003年，攞過最具風格電視欄目獎。

個人生活
2014年4月，李維嘉同湖南衛視一姐李湘招開記者會，強力宣傳全新相親節目《稱心如意》時，佢隱藏咗長達7年嘅戀情被李湘當場踢爆，唯有無奈承認，同埋表示最快2014年就會結婚。2014年11月1號，李維嘉疑似有新戀情，同女友親密同遊歐洲，之後又有消息證明，呢個係李維嘉參加貴州衛視戀愛真人騷節目《完美邂逅》嘅錄製場景，而網傳女友係節目組女嘉賓之一。華西都市報記者聯絡到節目組負責人，佢表示《完美邂逅》邀請嘉賓之前都會嚴格調查嘉賓嘅婚姻狀況，「喺戀愛真人騷節目中，絕對不會邀請處於婚姻關係中嘅嘉賓。」隨後李維嘉本人都否認已婚講法，佢重透露被影到嘅女嘉賓名叫李白白，係佢嘅師妹，而佢鍾意嘅女生係「可以好多事情依賴我，受到我嘅保護同照顧嘅嗰種」。
李綺虹

李綺虹（英文：Theresa Lee，1970年2月25號—），又叫李綺紅，係香港女演員，喺加拿大出世，祖籍廣東惠州。1994年度香港小姐競選嘅季軍，1994年到1996年、2009年到2012年期間係無綫電視女藝員，中間轉去拍電影，1997年同1998年連續兩年攞到兩個電影角色嘅香港電影金像獎最佳女配角提名，不過就攞唔到獎。
李細燕

李細燕响2012-2013馬季成為香港賽馬會馬主，擁有名下馬「大埔福星」。
李紹堅

李紹堅（英文：Marktwo Lee，1995年7月12號—）係香港男藝人，而家係無綫電視經理人合約藝員。

簡歷
李紹堅畢業於中華聖潔會靈風中學，喺2019年第30期無綫電視藝員訓練班畢業後加入無綫電視。喺2021年參加過《盛·舞者》，屬王君馨戰隊，HOT FLAVAZ成員之一。同年喺《青春本我》演黎少堅。
松浦淳

松浦淳（1982年1月10號—）係日本足球員，司職前鋒，效力過水戶蜀葵。
松浦街道

松浦（粵拼：cung4 pou2）係中國黑龍江哈爾濱松北區嘅街道，同時亦係個鎮，位於哈爾濱市區北部，喺松花江北岸，離中心市區5公里。轄區面積59.24平方公里，人口約三萬五千人（2017年）。「松浦」嘅意思係「松花江嘅津渡」。

地理
松浦位於哈爾濱市區嘅松花江北岸，東、南兩面都係松花江，北面係呼蘭嘅利民鎮，西面以濱洲鐵路同前進鄉分界。政府駐地喺中源大道嘅富力城小區西面。松浦一帶地勢低，春天比較旱，雨季喺七、八月，無霜期約130日。
松浦有比較便利嘅交通，境內有濱北鐵路、202國道、哈黑公路、哈大公路穿過，有新松浦站、廟臺子站、北松浦站、松北站四個火車站，以及9個汽車站、3個碼頭。松浦有諸如鑄造、風機、澱粉設備、煤塔軋鋼等等嘅工廠，哈爾濱糖廠、哈爾濱船舶修造廠都位於呢度。

史
清道光三十年（1850年），呢度因爲有個馬姓人氏擺渡，所以得名馬家船口（maa5 gaa1 syun4 hau2）。由於呢度形成街區，1919年12月15號黑龍江省長訓令，設馬家船口市政局，屬呼蘭縣。遞年1月31號改成松北市政局。1925年9月1號，黑龍江省長公署令，改設松浦市政管理處，但又立即改爲松浦市政局，1933年7月1號松浦市政局轄地劃入哈爾濱特別市，1938年7月1號設松浦區。
1956年3月松浦區併村劃鄉，下分兩鄉（松浦、新興）兩街（糖廠、船口），松浦鄉成立。1958年10月22號松浦區併入濱江區，11月解散濱江區，松浦鄉畀咗道外區（1963年3月~1972年8月期間屬恢復咗嘅濱江區），當年改爲松浦人民公社。1979年11月道外恢復返區政府，同時恢復曬啲街道辦事處，重增設振江、船口兩條街道；1983年松浦恢復爲鄉，1985年6月改爲松浦鎮，兼將船口街道併入松浦。
2004年由道外改屬新設嘅松北區，松北區係政區型嘅開發區，喺當年3月30號畀松北接收，9月24號，哈爾濱市政府第26次常務會議通過《松北區保留松北鎮、松浦鎮、萬寶鎮同時設立松北、松浦、萬寶街道辦事處的意見》同埋《關於加快松北開發建設的決定》；11月2號市政府批準咗，於是一個機構掛兩塊牌，松浦呢個政區既係街道亦係鎮，喺11月25號舉行街道掛牌儀式，正式成爲松浦街道。
2017年4月，船口街道重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。

地名釋義、沿革
※可查中國國家地名信息庫。
糖廠（tong4 cong2）
地名出自佢係哈爾濱糖廠嘅所在地。曾經佢係道外區嘅街道，叫糖廠街道。
常盛源（soeng4 sing6 jyun4）
樓盤名，2005年開建，2008年完工，地產商係哈爾濱市建安房地產開發公司。
北岸啓程（bak1 ngon6 kai2 cing4）
樓盤名。
北岸興和城（bak1 ngon6 hing1 wo4 sing4）
（未詳）
富力城（fu3 lik6 sing4）
樓盤名。地產商係哈爾濱富力城房地產開發有限公司。
松浦（cung4 pou2）
1939年～1952年期間呢度係松浦火車站嘅所在地，村名得自站名。曾經憑住車站有幾多廠同舖。1958年松花江大水浸咗呢度，啲廠、舖搬趄。
初時叫松浦站後（cung4 pou2 zaam6 hau6），屬呼蘭縣；1921年歸松浦市政處；1958年屬松浦公社；1962年～1974年屬濱江區，喺公社嘅紅星大隊；1974年分出做松浦大隊，屬道外區嘅松浦公社；1983年改成村委會；2004年屬松北區。
松花江（cung4 faa1 gong1）
1950年叫復興（fuk6 hing1）；1958年屬松浦公社嘅東方紅管理區；1974年分出做松花江大隊；1985年改成村委會。
東方紅（dung1 fong1 hung4）
原名叫福興（fuk1 hing1），1946年中共搞土改時改成呢個赤化地名。
原本叫福興，1946年改叫東方紅；1958年改成公社嘅管理區；1961年歸濱江區；1976年歸道外區，同時改成大隊；1991年改成村委會；2004年歸松北區。
紅星（hung4 sing1）
1921年屬松浦市政處；公社化時設紅星管理區；1962年歸濱江區；1972年歸道外區；1985年改成村委會；2004年歸松北區。
新華（san1 waa4）
現時地名出自1953年搞合作社時嘅社名，原本係四條自然村。清朝時松浦一帶叫馬家船口，經營碼頭嘅馬氏家族最先喺呢度開村，叫馬家窩棚，後來叫馬家屯；喺之後又來咗三個家族，各自按姓開村：宋家屯、段家屯、李滿屯。
1956年屬紅星管理區；1962年歸濱江區；1974年設新華大隊；1981年馬家屯分出做新興大隊；1984年改成村委會；2001年新興併返入新華；2004年歸松北區。
黎明（lai4 ming4）
1956年屬紅星管理區；1960年底設黎明大隊；1962年歸濱江區；1972年歸道外區；1984年改成村委會；2001年8月30號光明村併入黎明村；2004年歸松北區。
松源

松源郡（韓文：송원군／松源郡 Songwŏn gun */?）係朝鮮民主主義人民共和國慈江道嘅一個郡。
松溪

松溪係中國福建南平一縣，面積1040平方公里，人口16萬。
松滋

松滋係中國湖北荊州一個縣級市，總面積2235平方公里，人口77萬。
松浦敦史

松浦敦史（1981年12月28號—）係日本足球員，司職中場，效力過德島漩渦。
松浦知惠

松浦知惠 ，係日本嘅一個女藝人同埋配音員。
松田佑貴

松田佑貴 ，係日本嘅一個男配音員。

配音作品一覽
呢個表唔完整，歡迎加料。
張達明

張達明（Cheung Tat-Ming，1964年7月2號—）係香港喜劇藝人、編劇兼導演。

屋企
張達明結咗婚，老婆係心理醫生何念慈。佢哋嚮中英劇團識，當時何念慈係大學生。拍咗拖十二年，嚮2001年9月30號拉埋，主婚人係鍾景輝。而佢哋有一仔一女。
張遼

張遼（粵拼：zoeng1 liu4；169年？—222年），字文遠，東漢末年曹魏嘅五大將之一，初期喺呂布嗰邊效力，呂布死後加入曹操。鎮守合淝嗰陣同樂進重有李典佢哋合謀大破孫權嘅十萬大軍，威震逍遙津。後嚟同樂進、于禁、張郃、徐晃一齊被封做五子良將，封爵晉陽侯，死後謚號剛，世稱晉陽剛侯。
張郁蕾

張郁蕾（英文：Cynthia Cheung，1970年—），係1988年度香港小姐競選嘅季軍。佢係國語片明星葉楓個姨甥。1989年佢頂替李嘉欣代表香港參選環球小姐。
張郁蕾響香港出世，籍貫喺廣東省茂名市。
張郁蕾嫁咗畀名導演、曾執導《鳳陽花鼓》同監製《秦俑》朱牧個仔朱濤，而朱濤偏偏負面新聞多籮籮。2002年朱濤受傷後，變得修心養性嘅佢，帶埋張郁蕾去美國生活，後尾重拉埋天窗，而朱濤就美國從事製片工作。
張遵

張遵（—263年）係三國時代蜀漢嘅政治人。張飛嘅孫、張苞嘅囝。
張遵身為皇室嘅外戚，喺劉禪任內官至尚書。
景耀六年（263年），曹魏嘅鄧艾攻入蜀國，張遵被俘斬頭。
日式炒烏冬

日式炒烏冬係日式炒麪嘅變種，改用烏冬去炒，配料一樣多數係豬肉片同椰菜，起源自九州福岡縣。
日式炒麪

日式炒麪係日本整法嘅炒麪，配料主要有豬肉片同椰菜（亦可以落其他配料），再落隻類似喼汁嘅炒麪醬同麪炒勻，上碟時再落蛋黃醬。
日式炸雞

日式炸雞（日文：唐揚げ），係日本一種炸雞，通常嘅做法係將啲雞揼落油度炸。
日式柴魚

日式柴魚，又叫日式木魚（日文：鰹節），係日本式柴魚，通常用嚟煲日式上湯同麪豉湯。
日式火鍋

日式火鍋，日文叫鍋物（なべ物），係日本菜打甂爐嘅方式，有好多唔同種類。
日式海鮮飯

日式海鮮飯，日文叫海鮮丼，係日本式海鮮飯，主要係將幾款海鮮魚生鋪上一碗白飯上面。
日式炸蝦飯糰

日式炸蝦飯糰（日文：天むす），係一種日本菜，由一個包住紫菜嘅飯糰組成，入面裝滿咗炸蝦天麩羅。
日式東坡肉

日式東坡肉，日文叫角煮，係日本式東坡肉，同原裝比較，會落多咗味醂、清酒、出汁呢類日式調味。
日式炸豬扒

日式炸豬扒，又叫吉列豬扒，係種日本式炸豬扒，整法係將原塊厚切豬扒上麵包糠炸熟，配椰菜絲食，亦可配日式咖喱。
應氏

應（粵拼：jing3）係唐人姓氏，喺《百家姓》裏頭排第175位。

名人
應智越：香港歌手
呢篇應氏係同姓氏有關嘅楔位文章，重未寫完嘅。麻煩你幫手充實佢。
應用心理學

應用心理學（英文：applied psychology）係指用心理學上嘅理論知識嚟解決一啲實用上嘅問題嘅領域。
應用物理學

應用物理學（applied physics）係用物理學原理去解決科學或者工程學上面嘅問題。通常係睇做的物理學同工程學之間嘅橋樑。
「應用」同「純」物理學之間嘅區別係，其實係研究者嘅動機同態度，同埋成果對科技或科學嘅可能影響會係點。應用物理學源自於物理學基本真理同基本概念，但係關心嘅係點樣用科學原理去設計實用嘅裝置同系統，同埋喺其他科學同高科技領域嘅物理學應用。
應昌佑 Charles

《應昌佑 Charles》係香港歌手應昌佑嘅第1張唱片，喺2005年11月28日推出。
應曆

應曆係大遼皇帝耶律璟嘅年號，相當於公元951年到969年，前後總共19年。
應炳囡

應炳囡係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
應用教育文憑

應用教育文憑（英文：Diploma of Applied Education）係香港政府喺2023/24學年起推出嘅課程，取代舊有嘅毅進文憑。課程設計目標係為中六離校生，或已經年滿21歲嘅香港居民，提升知識、發展同培育唔同技能同養成良好嘅品德同態度，讓畢業學員從全人發展中為社會帶嚟正面影響，完成課程嘅學員會獲得相當於香港中學文憑考試五科二級（包括中國語文同英國語文科）嘅學歷。

課程目標
鼓勵學員終身學習，課程多元化嘅組合適切配合學員嘅個人需要同技能發展；
為學員提供另一學習途徑，讓學員取得就業同進修所需嘅正式學歷；
回應社會需要，協助學員掌握各種現今世代所需要嘅技能，使學員能夠喺各方面建立穩固嘅基礎，以投身社會工作；
加強學員嘅學習動機，培養學員嘅自學能力，讓學員可以獨立繼續進修。

上課模式
應用教育文憑課程強調主動同互動學習，除咗面授課堂之外，個別選修科目亦會採用實地考察同參觀等學習模式。除咗英國語文科之外，所有應用教育文憑課程都會以粵語為授課語言同主要以中文編寫教材。部份選修科目會使用以英文編寫嘅教材同以英文作評核。

考核方法
應用教育文憑課程嘅主要評核方法包括：習作、考試、出席率。
應用數學

「揀邊條路行最快」涉及應用數學。
應用數學（粵拼：jing3 jung6 sou3 hok6；英文：Applied Mathematics）係數學嘅分支，研究點樣將數學應用到其他範疇，同純粹數學相反。應用數學方面嘅知識對於自然科學、社會科學同工程學方面嘅工作嚟講都好有用。

數學分析
内文：數學分析
數學分析（mathematical analysis）重點在於研究極限（limit）同相關嘅概念：喺數學上，一個函數有極限值即係指，隨住個函數嘅輸入值趨近某個值，個函數嘅輸出值會趨近另外一個值，可以用公式想像成
上述呢條式係指「隨住輸入值  嘅值趨近 （）， 呢個以  做輸入值嘅函數嘅輸出值（）會趨近 」。呢個概念可以用嚟分析複雜嘅函數，好似係附圖嗰條線噉，條線就噉望落似係曲嘅，而家將條線喺  嗰點斬開， 同  之間嗰一細橛望落比較似一條直線，即係話－
一個恆定嘅數值；
喺條式當中， 係指  喺某兩點之間變咗幾多，而  同理係指  喺嗰兩點之間變咗幾多。上述呢條式講嘅係，無論一條線幾咁曲都好，如果將條線斬到極細，就可以將每一極細橛想像成直線（斜率有個特定數值），而呢個諗頭亦係微積分（calculus）嘅理論基礎。除咗微積分之外，數學分析仲會著手研究實數函數、複數函數、逼近理論同埋諧波分析等等嘅課題。
數學分析嘅用途廣泛得好交關：自然科學上研究嘅各種自然現象同埋工程學上研究嘅人造系統都可以用函數嚟描述；例如物理學就好興用函數嘅方法表達佢哋啲定律，所以數學分析上嘅方法能夠幫到手理解呢啲函數同埋按呢啲定律設計出嚟嘅人造系統。

運算理論
圖靈機嘅大致實現；部機會一路讀取條帶上面嘅一格，並且對嗰個格作出運算，再決定
(1) 使唔使改嗰格，同埋
(2) 跟住要向左郁定向右郁。
内文：運算理論
運算理論（theory of computation）專門研究機械點樣用演算法解難。運算理論會用數學證明等嘅方法，嘗試思考唔同種類嘅理論性運算機械喺解難能力上有乜差異（自動機理論）、有啲乜嘢問題係能夠（或者唔能夠）用運算機械解嘅（可運算性理論）以及一個運算上嘅問題最高嘅可能解決效率（運算複雜度理論）等等嘅問題。
用一句嘢概括嘅話，運算理論主要思考嘅係呢個問題：
「
電腦（運算機械）嘅基本能力同極限係乜？
」
運算理論會攞一啲運算模型（一個運算模型會描述一部機械點由輸入嗰度計個輸出出嚟）嚟將運算機械概念化。當中喺廿一世紀最常用嘅運算模型係所謂嘅圖靈機（Turing machine；個名取自著名數學家亞倫圖靈），圖靈機可以想像成一部噉嘅機械：部圖靈機會讀取一條分做若干個格嘅帶，每個格裏面都會有個符號（1 同 0 等）；喺每一個時間點，部圖靈機個讀取器都讀住其中一格，並且會做以下三個基本作業嘅其中一個：
讀取讀取器下嗰格有乜符號；
編輯嗰格－寫一個新嘅符號落去或者刪除咗嗰格佢；
將條帶向左或者向右移一格，等個讀取器可以讀取打前嗰個格隔蘺嘅一個格。
圖靈機呢部抽象機械就噉睇好似好簡單，但查實可以計到好多嘢，好似簡單嘅加減數噉，而有咗加減數，就可以計到好多嘢。好似圖靈機等嘅概念性機械就係運算模型，運算理論家會思考唔同種類嘅運算模型，以及剖析呢啲運算模型喺解難能力上有乜分別，加深人對運算同電腦嘅理論性了解。

概率論
輪盤（上）、掟銀仔（左下）同擲骰仔（右下）一般都俾人認為係本質上隨機性嘅事件。
内文：概率論
睇埋：統計學
概率論（probability theory）研究概率。概率係指一件事件有幾可能係真，1 代表件事實會發生，0 代表件事實唔會發生，而 0.5 就代表件事「有 50% 機會發生」；例如家陣掟一個銀仔，假設個銀仔冇出千嘅話，應該會有 50% 機會出公、50% 機會出字，而呢件事嘅結果（公定字）原則上係冇可能預測嘅，反映咗不確定性（uncertainty）。
喺概率論史上，「概率呢個數值要點樣理解」係一個有相當爭議性嘅問題：喺最基本上，古典嘅決定論主張，如果一個觀察者喺而家呢一刻完美知道嗮宇宙嘅狀態（例：知道每粒原子喺乜位置同以乜嘢速度郁緊等等），佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態，所以概率淨係反映人類知識唔夠，而主張呢個觀點嘅人會話「人之所以預測唔到掟銀仔嘅結果，係因為人知唔嗮風向等嘅資訊」。不過廿世紀量子力學研究指出，宇宙裏面有部份嘅事件似乎係本質上就冇可能完全準確噉預測嘅，人頂嗮櫳都淨係有得估呢啲事件發生嘅概率。
喺廿一世紀初，概率論經已成為咗一個重要嘅數學理論。例如統計學就係建基於概率論嘅，而概率同相關概念喺機械學習（教人工智能學習同處理不確定性嘅技術）同埋遊戲設計（可能會涉及設計帶有隨機性嘅遊戲）上都有用。

博弈論
内文：博弈論
博弈論（game theory）專門研究理性嘅決策者之間嘅互動：博弈論會將一場博弈（a game）想像成一件數學上嘅物體，一場博弈由某啲規則同若干個參與者組成，每個參與者手上都有一柞可能選擇同埋特定嘅資訊，而對於一個參與者嚟講，佢每一個選擇都會引致某啲得失，呢啲得失由場博弈嘅規則話事；每一個參與者會想令自己嘅利益最多，並且按照呢條原則做決策。捉棋、打機以至國際關係等好多嘅現象都涉及博弈，而原則上，所有人類之間嘅互動都可以想像成博弈，所以博弈論能夠應用落去所有嘅社會科學－尤其係經濟學同政治學等－嗰度，解釋各式各樣嘅社會現象。到咗廿一世紀，就連邏輯學、生物學同電腦科學都會用到博弈論。
除咗俾人攞嚟做解釋性（explanatory）嘅研究，博弈論仲有俾人用嚟做一啲規範性（normative）嘅研究：有學者運用博弈論嚟分析喺某啲情況（例如係某啲使錢上嘅決擇）之下，一個參與者有邊啲選擇同埋應該要點樣做決策先至可以令到自身利益最多－有好多經濟分析師都興用博弈論分析企業彼此之間喺市場上嘅鬥爭，並且用呢啲分析嚟向企業提供營運方面嘅建議。
博弈論源於廿世紀初：博弈論係喺廿世紀上半橛由馮紐曼（John von Neumann）等嘅數學家諗出嚟嘅，打後呢個理論喺廿世紀中期俾經濟學家同生物學家用嚟分析佢哋各自嘅領域當中嘅現象，而且仲有多個經濟學家靠住佢哋用博弈論對經濟現象進行嘅分析攞到諾貝爾經濟學獎。到咗今日，博弈論上嘅發展令到佢出咗大量嘅專有概念同子理論，成為咗一門獨立於第啲應用數學領域嘅領域。
果老峰

果老峰（Kao Lao Fung）係香港八仙嶺西面數起第三峰，海拔高543米，係八個峰入面第二高嘅，個名嚟自八仙張果老，屬於八仙嶺郊野公園範圍。山上面可以望到吐露港。
枝本雄一郎

枝本雄一郎（1988年8月6號—）係日本足球員，司職中場，效力藤枝MYFC。
果欄中的江湖大嫂

《果欄中的江湖大嫂》（英文：Apple Colada），係香港電視廣播有限公司拍攝製作嘅時裝倫理喜劇，由陳煒、黃浩然、岑麗香、楊明同黃光亮領銜主演，並由馮盈盈、江嘉敏、袁文傑、林子善同劉江聯合演出，監製梁材遠。套劇係《火線下的江湖大佬》嘅姊妹作。
果洛瑪沁機場

果洛瑪沁機場（粵音：gwo2 lok3 maa5 sam3 gei1 coeng4）係喺中國青海嘅一個機場，喺2016年嗰陣起好兼且開放畀人用嚟搭飛機。
果蠅科

果蠅（英文：fruit fly；學名：Drosophilidae）係雙翅目下嘅一個科，出名成日畀人用嚟做生物學研究。
果阿

goa，英文：Goa）係印度面積最細嘅一個邦，本來係葡萄牙殖民地，1961年印度出軍隊收復返。果阿邦北面係馬哈拉施特拉邦，東南面係卡納塔克邦，東臨阿拉伯海。
果神星

果神星（Pomona），即係小行星32，係太陽系小行星帶嘅一粒小行星，喺1854年10月26號發現。
枝折努

枝折努 ，係日本嘅一個男配音員。

配音作品一覽
呢個表唔完整，歡迎加料。
梁溪區

梁溪區係中國江蘇無錫一個市轄區，總面積66平方公里。2015年設立，取代被撤銷嘅崇安區、南長區同埋北塘區。
梁洛施

梁洛施（英文：Isabella Leong，1988年6月23號—），原名梁樂瑤，係香港歌手同演員，佢鄉下廣東中山，喺澳門出世。佢2009年到2010年幫亞洲首富李嘉誠細仔李澤楷生咗三個仔，但佢哋從未結過婚，2011年更正式分手。

演出
呢個表唔完整，歡迎加料。
梁淑儀

梁淑儀係香港親中派政治人物兼基督教界人士。

選舉經歷
喺2021年9月，佢成為香港特别行政區選舉委員會宗教界委員。
梁海明

梁海明（英文：Raymond Leung，1954年—），係香港生意人，親中派人士，老婆係前香港立法會議員蔣麗芸。
梁泰來

梁泰來（英文：Terry Leung，1967年10月26號—）係香港傳媒人，被部份人視為陳志雲嘅愛將。

簡歷
佢讀過天主教總堂區學校、金文泰中學及香港中文大學生物化學系（1991年），喺2002年至2012年任職《明報周刊》娛樂組資深記者。2012年轉職去香港商業電台，而家係商業電台節目《1圈圈》主持同埋對外事務部總監。
捷克航空

捷克航空（Czech Airlines）係捷克嘅載旗航空公司。
捷思式演算法

捷思式演算法（英文：heuristics），又叫啟發式演算法，係演算法嘅一種，個名嚟自認知心理學上嘅「捷思法」。捷思式演算法特性係唔要求吓吓都要絕對最佳，肯為咗快啲而放棄些少準確性。
例如家陣有段演算法 A，用 A 解條問題要行成兩個月先行得完（嘥時間），但 A 包保 100% 搵到正確答案（絕對最佳）；而又有段演算法 B，用 B 解條問題得 80% 機率搵到正確答案（放棄咗些少準確性），但段演算法可以喺 10 分鐘之內行完（快啲）。噉 B 就係一段捷思式演算法。
捷克文文學

捷克文文學（Czech literature）泛指用捷克文寫嘅文學作品。
捷克斯洛伐克

捷克斯洛伐克（捷克文同斯洛伐克文：Československo、Česko-Slovensko，又譯捷克斯拉夫） 係東歐一個已經唔存在嘅社會主義國家，簡稱捷克。
佢喺1918年組成，二戰時俾納粹德國佔領，戰後成為華沙公約組織成員。
到咗1989年嗰時，佢受到東歐劇變影響，統治咗國家40幾年嘅共產黨俾人趕落台，於是佢變返做一個民主國家，但係最後因為天鵝絨革命而解體，並喺1993年1月1號拆開做捷克共和國同斯洛伐克共和國兩個新國家。
國旗
捷克斯洛伐克克朗

捷克斯洛伐克克朗（捷克話同埋斯洛伐克話：koruna československá），又叫捷克斯拉夫克朗，係前東歐國家捷克斯洛伐克（又叫捷克斯拉夫）喺1919年4月10號到1939年3月14號、同埋1945年11月1號到1993年2月7號期間發行流通嘅貨幣。1993年2月8號，呢個國家和平分裂，佢嘅貨幣亦隨之而俾捷克克朗同埋斯洛伐克克朗取代，兩者都係以一兌一嘅兌換率舊貨幣換新貨幣。
捷克鐵路708機車

捷克鐵路708機車（捷克文：Lokomotiva 708或者ČD 708）係捷克鐵路嘅一種雙車軸油電混合機車，主要用於車站組織同貨物運輸。由於接近方形嘅外觀，捷克708有個花名叫做「大樂高積木」。
捷克文

捷克文（捷克文：čeština），係捷克通行嘅官方語言，屬於印歐語系斯拉夫語族西斯拉夫語支。使用嘅文字係拉丁字母，大約1050萬人用緊。
捷克足球代表隊

捷克足球代表隊係代表捷克嘅足球隊，由捷克足球總會打理，會出席國際足球賽事好似世界盃同歐洲國家盃咁。
捷克文維基百科

捷克文維基百科係維基百科協作計劃嘅捷克文版，由非牟利組織──維基媒體基金會維持負責。家下係各語言嘅維基百科計劃中，規模排名響30名以內（跟文章數量計），有超過20萬篇文。
捷列什科娃

捷列什科娃（俄文：Валенти́на Влади́мировна Терешко́ва，1937年3月6號—） ，全名瓦蓮京娜·弗拉基米羅芙娜·捷列什科娃，係一位俄國工程師、議員、同埋太空人。佢最出名就係喺1963年，成為咗第一位上太空嘅女人。

歷史
喺加入蘇聯嘅太空計劃之前，捷列什科娃曾經做過紡織工廠工人，亦都玩過跳傘。佢之後加入咗蘇聯空軍，跟住先再加入埋個太空計劃。
喺1963年6月16號，佢自己坐住“東方六號”嘅飛船上太空，成為咗第一位上太空嘅女人。佢總共圍住地球行咗48次，用咗差唔多3日時間。除此之外，喺之後嗰60年，捷列什科娃都係史上最後生嘅女人上太空，一路到2023年先至畀18歲嘅 Anastatia Mayers 打破記錄。
自從上太空之後，佢成為咗太空計劃嘅教練。到1997年，佢以少將嘅地位由空軍退休。
喺政治方面，捷列什科娃一直都係蘇聯共產黨嘅黨員，由1974-1989年期間，做過蘇聯嘅議員。到蘇聯解體之後，佢冇咗份工，但係喺2008年就再贏咗州選舉，繼續做議員。到2011年，佢成為咗國家杜馬嘅成員，做返國家級嘅議員，一路到依家。

社交活動
捷列什科娃參加嘅社交活動主要都係同保護俄國文化有關，包括推舉俄羅斯東正教。喺俄國嘅議會入面，佢同3位其他成員（Elena Mizulina、Irina Yarovaya 、同埋 Andrey Skoch）都屬於一個保護基督教價值觀嘅小組 。佢曾經支持過“認定東正教做俄國民族同文化嘅基礎”嘅議案。喺2022年2月，佢跟住佢嘅統一俄羅斯黨投票支持俄羅斯入侵烏克蘭，所以之後畀好多西方國家制裁。
曹英發

曹英發（Cho Ying Fat）係香港甘草男演員，主要拍電影，亦有拍電視劇。

演出
呢個表唔完整，歡迎加料。
曹禺

曹禺（粵拼：cou4 jyu4，1910年9月24號—1996年12月13號），本名萬家寶（粵拼：maan6 gaa1 bou2），字小石，小名添甲，係中國現代劇作家同戲劇教育家。
曹芳

曹芳（粵拼：cou4 fong1；232年—274年），字蘭卿（laan4 hing1），係三國時第三位魏國皇帝，曹叡嘅便宜仔。
239年1月，魏明帝曹叡過身，之後由曹芳繼位。曹芳在位嗰時並冇實權，朝廷俾大臣司馬懿同埋曹爽控制。249年，曹爽喺政治鬥爭入面輸畀司馬懿，朝廷就咁樣俾司馬懿控制咗。251年司馬懿死咗之後，佢個仔司馬師繼續控制朝廷。曹芳諗住搶返啲權力，於是搵咗夏侯玄、張緝同埋李豐三個大臣一齊傾計劃，佢哋計劃由夏侯玄嚟做大將軍。點知件事俾司馬師知道咗，夏侯玄等人俾處死。254年，曹芳自己亦都俾司馬師迫落台，廢為齊王。之後司馬師另立曹髦做魏國皇帝。西晉建立之後，司馬炎貶曹芳做邵陵縣公。274年，曹芳逝世，享年43歲。